CONSILIUL JUDEŢEAN BISTRIŢA-NĂSĂUD

DIRECȚIA ECONOMICĂ
DIRECŢIA TEHNICĂ, INVESTIŢII, LUCRĂRI PUBLICE
DIRECŢIA DEZVOLTARE DURABILĂ ŞI RELAŢII EXTERNE                               

Nr. II/18024 din 06.11.2015
RAPORT

privind repartizarea unor sume pentru finanţarea cheltuielilor privind drumurile judeţene 
Prin Expunerea de motive nr.IX/18023/06.11.2015 s-a propus adoptarea  proiectului de hotărâre privind repartizarea  sumei de 11.872 mii lei pentru finanţarea cheltuielilor privind drumurile judeţene.
Prin adresa Consiliului Judeţean Bistriţa-Năsăud nr.IVB/17876 din 05.11.2015 comunicată unităţilor administrativ – teritoriale din judeţ, s-a solicitat necesarul de fonduri pentru finanţarea cheltuielilor privind drumurile comunale. În urma analizării adreselor primite, din punct de vedere tehnic si economic, s-a constatat faptul că multe unităţi administrativ – teritoriale nu au proiecte în derulare care să necesite alocare din aceste sume sau consideră util ca suma să fie alocată pentru modernizarea sau întreţinerea drumurilor judeţene . Sumele propuse s-au stabilit în funcţie de perioada rămasă până la finalul anului bugetar 2015 în vederea utilizării eficiente a acestora.
Propunerea are în vedere asigurarea fondurilor necesare continuării  unor lucrări de drumuri și poduri și este  în conformitate cu prevederile art.19 alin (2) din Legea nr.273/2006 privind finanțele publice locale, cu modificările și completările ulterioare, și ale Hotărârea Guvernului nr.911 din 03.11.2015 privind repartizarea pe judeţe a sumelor necesare pentru finanţarea cheltuielilor privind drumurile judeţene şi comunale. 
Propunerile de modificare prezentate sunt în conformitate cu Strategia  

de dezvoltare a judeţului Bistriţa-Năsăud pentru perioada 2014-2020.

  
Pe baza datelor prezentate, constatăm că sunt îndeplinite condiţiile legale cu privire la adoptarea Proiectului de hotărâre privind repartizarea unor sume pentru finanţarea cheltuielilor privind drumurile judeţene.

